Švikni, Jure, da te gore čuju


Napomena 
Motiv sretno dovršen, jer i to je nešto u vrijeme općeg propadanja narodne poezije u nekom kraju, kao što je propadala u Istri, kad smo mi tu pokrajinu posjetili, poslije neposredne talijanske uprave i duge austrijske vlasti. Sadržaj ove pjesme raširen je i među Slovacima, Česima i Poljacima.

Varijante iz raznih publikacija te istarskih rukopisnih zbirka 

1. Vuk. Stef. Karadžić, »Srpske narodne pjesme«. I., Beč, 1941., br. pjesme: 302 »Sestra otrovnica«). Početni stih: »Sunce zađe među dve planine«. Nije označeno otkuda je pjesma.

2. »Hrvatske narodne pjesme što se pjevaju po Istri i Kvarnerskih Otocih«. Trst, 1879., br. pjesme: CLIX. II. diel (»Ponudna djevojka«). Početni stih: »Sunce izhaja med dvima gorama«. Pjesma je iz Pazina.

3. Fr. Š. Kuhač, »Južno-slovjenske narodne popievke«. III., Zagreb, 1880., br. pjesme: 930 (»Sestra otrovnica«). Početni stih: »Sunce zadje medju dvi planine«. Pjesma je iz Hrvatskog primorja.

4. Ibid., br. pjesme: 931 (»Ibid.). Početni stih: »Jure mi leži medj dvemi gorami«. Pjesma iz Hrvatskog Zagorja.

5. »Zbornik za narodni život i običaje Južnih Slavena«. Jug. Akademija, Zagreb, 1896., I., str. 191 (Medjimurac »Zenidbeni običaji Hlebine u Hrvatskoj«). Početni stih: »Sunce sija med tremi gorami«.

6. Dr. N. Andrić, »Hrvatske narodne pjesme«. V., Matica Hrvatska, Zagreb, 1909., br. pjesme: 141 (»Sestra otrovnica«). Početni stih: »Sunce zadje za dvije planine«. Pjesma je iz okolice Požege. Izvrsna varijanta!

7. Stj. Mažuranić, »Hrvatske narodne pjesme (čakavske)«. Crikvenica, 1907., 8. popunjeno izdanje, str. 138—139 (»Sestra brata otrovala«), Početni stih: »Sunce sije med dvima gorama«.

8. Vj. Štefanić, »Narodne pjesme otoka Krka«. Zagreb, 1944., III. iz različitih izvora, br. pjesme: 84 (»Ponudna djevojka«). Početni stih: »Sunce shaja mej dvima gorama«. Osnovni sadržaj pjesme jako skraćen, ali bez okosnice oko koje bi se poređali osakaćeni dijelovi tako da bi tvorili novu cijelost, logički opravdanu, a i umjetnički uspjelu, kao što će biti slučaj u našim varijantama (vidi primjere br. 59 i br. 60 u ovom dijelu našeg izbora).

9. Dr. V. Žganec, »Hrvatske narodne pjesme, kajkavske«. Matica Hrvatska, Zagreb, 1950., br. 846 (»Sestra otrovala brata«). Početni stih: »Sunce sija med dvemi gorami«. Pjesma je iz Miholjanca u Podravini.

10. Lovljanov, rkp. JA 910, V, str. 556 (»Jure leži»). Početni stih: »Sunce sije med dvemi gorami«. I ova je varijanta samo fragment.

11. Bonifačić Hožin, rkp. INU 89, br. 129. Početni stih: »Sunce sveti' mež dvima goram«.

12. Ibid., rkp. INU 140, br. 29. Početni stih: »Sunce sija med dvima gorami«.

13. Bošković-Stulli, rkp. INU 78, br. 21. Početni stih: »Sunce stiče mež dvima gorami«. Samo početak pjesme.

14. Delorko, rkp. INU 69, br. 21. Početni stih: »Sunce sija mež dvima gorami«. Uspjela, cjelovita varijanta.

15. Francetić, rkp. INU 239, br. 28. Početni stih: »Sunce shaja med, dvemi gorami«. Osamostaljen fragment.

16. Karabaić, not. rkp. INU 146, br. 25. Početni stih: »Sunce zađe med dvima gorama«. U ovoj varijanti daje sestra bratu piti »zmije — vode«. Oštećena pjesma, lako se domogla svršetka.

Референце

Извор
Istarske narodne pjesme, uredio, napisao uvod i prozumačio Olinko Delorko, Institut za narodnu umjetnost, Zagreb, Narodno stvaralaštvo Istre, knjiga 2, 1960., str. 105-106.

Женске народне песме
Истарске народне пјесме - Делорко